Dewleta tirke vizêr şanî ra heta serê sibayî bi çekanê giranan û topan hêrişê herêmanê Şehba û Til Rifatî kerd.
Dewleta tirke zaf dewanê Til Rifatî û qezaya Şera ya Efrînî ser o zî bombayî varnayî. Hêrişan saete 00:30 de dest pêkerd û vera dewanê Şêx Îsa, Bêlûniyê, Eyn Deqnê, Şêx Hîlalî yê qezaya Şera yê Efrînî, dewanê Malikiyê, Şiwarxa, Tat Maraşî yê Til Rifatî ameyî kerdene.
Serê sibayî zî dewleta tirke ya îşxalkere hêrişê dewanê Methana Feysal û Til Acarî yê qezaya Şera û bajarekê Dêrcimêlî ya Tirl Rifatî kerd.
Serê sibayî sate 06:00 de zî reyna dewleta tirke bi topan hêrişê dewa Dêrsimêlî ya qezaya Til Rifatî kerd.
Netîceya şerî de zanayîşî nêkewtî destî. Ame parekerdene ke hêrişî dem bi dem dewam kenê.
